
ОБЩИНСКИ СЪВЕТ

ГР. БЕЛЕНЕ
Д О К Л А Д

от  МИЛЕН ПАВЛОВ ДУЛЕВ – Кмет на община  Белене
ОТНОСНО: Трансформиране на целевата субсидия за капиталови разходи в трансфер за други целеви разходи съгласно чл.59, ал. 3 от ПМС 28/2025 г. за изпълнението на държавния бюджет на Република България за 2025 г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Съгласно чл. 58 от Закона за държавния бюджет на Република България за 2025 г. и чл. 59 от Постановление на министерски съвет № 28 от 16 април 2025 г. за  изпълнението на държавния бюджет на Република България за 2025 г., всички общини имат възможност, след одобрение от Общински съвет и Министъра нa финансите
да трансформират средства от одобрената Целева субсидия за капиталови разходи  в трансфер за други целеви разходи за финансиране на неотложни текущи ремонти на общински пътища, на улична мрежа, на сгради, публична общинска собственост и за извършване на разходи по почистване на речни легла за осигуряване на нормалната им проводимост в урбанизираните територии.

Предлагам одобрените в програмата за капиталови разходи за 2025 г.  на Общински съвет Белене в размер на 150 000  (сто и петдесет хиляди) лева да бъдат трансформирани за извършване на неотложни текущи ремонти на уличната мрежа на територията на община Белене. 

Уличната мрежа на територията на община Белене се изкърпва регулярно, но все още има  улиците в града, които  са в много лошо състояние и създават опасност от възникване на ПТП, застрашаващи здравето и живота на жителите и гостите на града и селата. Основните мотиви за искането за трансформиране на целева субсидия за капиталови разходи са спешният характер и неотложността на всеки един от предложените ремонти, целесъобразността на разходването на средства и невъзможността на Община Белене да задели собствени средства за извършването на тези неотложни ремонти.


Предлагам изкърпването на уличната мрежа да стане, съгласно преценката на специалисти от общинска техническа служба. Да бъдат изкърпени следните улици: 
	ул."Фердинанд Дечев"

	ул."Димитър Благоев"

	ул."Възраждане"

	ул."Светлин"

	ул."Георги Сава Раковски"

	ул."Иван Вазов"

	ул."Хисарлъка"

	ул."Персин"

	ул."Васил Левски"

	ул."Украйна"

	ул."Еп.Евгени Босилков"

	ул."Любен Каравелов"

	ул."Добруджа"

	ул."Дунав"

	ул."Гео Милев"

	ул."Христо Смирненски"

	ул."Арда"

	ул."Драва"

	ул."Волов"

	ул."Кирил и Методий"

	ул."Ангел Кънчев"

	ул. "Райня Княгиня"

	ул."Васил Коларов"- с.Деков

	ул."Никола Вапцаров" - с.Татари

	ул."Крум Христов" - с.Петокладенци

	ул."Никола Вапцаров" - с.Бяла вода

	ул."Лиляна Димитрова" - с. Кулина вода

	


до достигане на определения от Общински съвет -Белене финансов ресурс.

